钦定古今图书集成/明伦汇编/氏族典/第345卷 > 周炅
## 钦定古今图书集成/明伦汇编/氏族典/第345卷 > 周炅

按《陈书周炅传》，“炅字文昭，汝南安城人也。祖疆，齐太
子舍人。父灵起，梁通直散骑常侍。炅少豪侠任气，有
将帅才。梁大同中，为通直散骑侍郎。太清元年，出为
弋阳太守。侯景之乱，元帝承制，改授西阳太守，封西
陵县伯。景遣兄子思穆据守齐安，炅擒斩之。承圣元
年，迁江州刺史，进爵为侯。高祖践祚，王琳拥据上流”，
炅以州从之，为侯安都所败，擒送都。世祖释炅，授戎
威将军、定州刺史。太建五年，改封龙源县侯。其年，随
都督吴明彻北讨，所向克捷。齐遣尚书左丞陆骞以
众二万出巴、蕲，与炅相遇，炅大败骞军，进攻巴州，克
之。定州刺史田龙升叛入干，齐，令炅为江北道大都
督，讨龙升，斩之。进号平北将军。太建八年，卒官。谥曰
“壮。”子法僧嗣，官至宣城太守。